Diari Oficial de la Generalitat Valenciana


Sumari del DOGV 7915, del 11-11-2016 (2016/8533)

RESOLUCIÓ de 30 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 29/16-EAE Cocentaina, 108/15-EAE Benijófar i 215/15-EAE València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8533


Data del document
:   30-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 30 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 29/16-EAE Cocentaina, 108/15-EAE Benijófar i 215/15-EAE València. [2016/8533]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 29/16-EAE Cocentaina, 108/15-EAE Benijófar i 215/15-EAE València.  
  
  
«Informe ambiental i territorial estratègic  
Objecte: modificació puntual núm. 40 del Pla General de Cocentaina.  
Tràmit: avaluació ambiental estratègica de la modificació del pla.  
  
Promotor: Ajuntament de Cocentaina.  
Autoritat substantiva: Comissió Territorial d'Urbanisme i Ajuntament de Cocentaina.  
Localització: Cocentaina (Alacant).  
Núm. expedient: 029/1664-PYE.  
  
La Comissió d'Avaluació Ambiental, en la sessió realitzada el 28 de juliol de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 40 del Pla General de Cocentaina en els termes següents:  
  
A. Fonaments pels quals se sotmet la modificació a avaluació ambiental estratègica  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), en la qual s'estableix (article 46), que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten o aproven per una administració pública i l'elaboració i l'aprovació de la qual siga exigida per una disposició legal o reglamentària o per l'acord del Consell.  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'estableix (article 46), que seran objecte d'aquesta avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i l'aprovació de la qual siga exigida per una disposició legal o reglamentària o l'acord del Consell, i complir els supòsits de l'apartat 1 del dit article.  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això amb la consulta prèvia a les administracions públiques afectades i d'acord amb les fases de la tramitació exposades en l'article 49.  
B. Document inicial estratègic  
B.1 Documentació aportada  
Amb data 7 de març de 2016, va entrar en el Servei d'Avaluació Ambiental Estratègica la modificació puntual núm. 40 del Pla General de Cocentaina relativa al canvi d'ús de la parcel·la de l'ecoparc, d'equipament educatiu (E1) a equipament d'infraestructures i serveis urbans (E9) remesa per l'Ajuntament de Cocentaina, als efectes que es produïsca un pronunciament per part de l'òrgan ambiental.  
  
La documentació remesa en suport paper consisteix a:  
- Proposta de modificació puntual núm. 40 del Pla General de Cocentaina.  
- Document inicial estratègic.  
El 2 de maig de 2016 es comunica l'obertura de l'expedient a l'Ajuntament de Cocentaina (029/3341-EUA) que requereix que, per a continuar el procediment, es complete la documentació enviada amb el següent:  
- Còpia en format digital de la documentació aportada.  
Es rep l'escrit de l'Ajuntament de Cocentaina el 13 de maig de 2016 i es remet la documentació anteriorment sol·licitada.  
B.2 Informació territorial  
El municipi de Cocentaina, situat a la comarca del Comtat, a la província d'Alacant, té una població d'11.558 habitants (segons l'IVE a 01.01.2013). La superfície del terme municipal és de 52,9 km². Se situa a una altitud de 433 msnm i a una distància de 62 km d'Alacant.  
  
Limita amb els termes municipals d'Agres i Bocairent a l'oest, Muro de Alcoy i l'Alqueria d'Asnar al nord, Benilloba, Gorga, Millena, Benillup i Benimarfull a l'est i Alcoi i Penàguila al sud.  
B.3. Planejament vigent  
- Antecedents.  
El planejament urbanístic de Cocentaina, en vigor, es defineix a través del Pla General d'Ordenació Urbana de Cocentaina, que va ser aprovat definitivament per la Comissió Territorial d'Urbanisme d'Alacant en la sessió de 2 d'abril de 1993 i publicat en el BOP de 31 de desembre de 1993.  
L'Homologació del dit pla general va ser aprovada definitivament, excepte per al SNU, per la Comissió Territorial d'Urbanisme d'Alacant en la sessió de 5 de febrer de 2002, pendent de la publicació en el BOP.  
  
Posteriorment i mitjançant un acord de la Comissió Territorial d'Urbanisme d'Alacant de data 21 de desembre de 2004, es va aprovar definitivament l'homologació global del PGOU de Cocentaina, i va ser publicada en el BOP número 22 de 28 de gener de 2005.  
La dita homologació del pla general va ser avaluada ambientalment (exp. 766/99-AIA) estimada com a acceptable amb condicions, d'acord amb la resolució de la directora general de Planificació i Gestió del Medi, de data 15 de gener de 2002.  
B.4 Descripció de la proposta de la modificació  
- Objecte de la modificació.  
La modificació del pla general consisteix en el canvi d'ús d'una parcel·la d'uns 2.405 m² adscrita a la xarxa primària de dotacions, amb l'epígraf E1 «Educatiu», a ús d'E9 «Infraestructures i serveis urbans», d'idèntica adscripció a xarxa primària.  
  
  
  
  
Originàriament el PGOU de l'any 1993, donava la qualificació d'INS sòl d'infraestructures i sistemes generals, en sòl no urbanitzable a la parcel·la de forma irregular, en forma de gota, situada en l'antiga esplanada del ferrocarril. L'homologació del PGOU, per a la seua adaptació a la LRAU, va establir l'adscripció del dit sòl a la xarxa primària de dotacions, amb l'ús d'equipament, en part per a (E1) equipament educatiu, la part més pròxima al nucli urbà del municipi i en part (E4) equipament recreatiu esportiu, la part més allunyada d'aquest.  
  
Els terrenys originàriament afectats per equipaments de xarxa primària en el dit emplaçament són:  
  
 PGOU HOMOL  
EQUIPAMENTS XARXA PRIMÀRIA 95.586,03 m² 95.586,03 m²  
E1. EQUIPAMENT EDUCATIU ?- 52.406,82 m²  
E4. EQUIPAMENT RECREATIU ESPORTIU ?- 43.179,21 m²  
  
  
Actualment la parcel·la objecte de la present modificació, està ocupada per una instal·lació destinada a ecoparc, equipament que estaria classificat com a (E9) infraestructures i serveis generals.  
  
Analitzant les superfícies realment utilitzades a tals fins i els sòls vacants susceptibles d'utilització per a l'ús a què estan afectes tenim:  
  
  
 HOMOL EN ÚS LLIURES  
EQUIPAMENTS XARXA PRIMÀRIA 95.586,03 m² 25.160, 78 m² 62.518,05 m²  
E1. EQUIPAMENT EDUCATIU 52.406,82 m² 22.755,72 m² 27.446,04 m²  
E4. EQUIPAMENT RECREATIU   
ESPORTIU 43.179,21 m² ?- 35.272,01 m²  
E9. INFRAESTRUCTURES I SERVEIS URBANS ?- 2.405,16 m² ?-  
  
  
  
Amb la present modificació puntual de planejament es pretén, que els terrenys actualment utilitzats com a E9 infraestructures i serveis urbans, queden regularitzats.  
De l'anàlisi de la taula anterior deduïm que en l'actualitat no està realment utilitzada per al fi que es destina ni la meitat del sòl per a l'equipament E1 educatiu (22.755,72 m²), el que ens fa pensar que una reserva de 27.446,04 m² és prou per a les expectatives de creixement d'equipaments educatius a Cocentaina, fins que no es plantege una revisió de PGOU.  
De manera paral·lela, realitzada l'anàlisi de l'evolució de la població real de Cocentaina, des del moment de l'aprovació de l'homologació del PGOU l'any 2002 fins a l'actualitat, es determina que l'increment de població ha sigut de 839 habitants, la qual cosa basant-se en els càlculs establits pel Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, l'increment (article. 2, Demanda educativa), i atés que la present modificació no planteja cap increment de l'aprofitament urbanístic, determina que en aquests 13 anys els llocs escolars corresponents a la franja educativa de 12 a 18 anys, necessària per a instituts d'educació secundària (ESO, BATX i CFF) és de 51 places escolars. Açò implica que si en el curs 2014-2015 teníem un cens d'alumnes, en l'institut d'educació secundària de 427 alumnes sobre un sòl de 22.755,72 m².  
  
Respecte a la possible ampliació d'altres centre formatius per a les franges d'edat previstes entre els 3 i els 12 anys, tal com estableix l'article 2.1 serà del 9 %, 76 alumnes. Atés que en l'actualitat el nombre d'alumnes d'aquesta franja d'edat és de 980 alumnes sobre un sòl de 38,803,66 m².  
Açò evidencia que de seguir-se l'evolució de la població del municipi de Cocentaina, que en els últims 22 anys, des de l'aprovació del PGOU, ha augmentat en 764 habitants, la reserva dels 27.446,04 m², que correspon al 45 % del sòl que actualment es destina a E1 en tot el municipi de Cocentaina, seria prou en el nostre municipi, a llarg termini.  
  
Aquest plantejament implicaria que la distribució dels usos per a equipaments quedarà distribuïda, basant-se en la present modificació puntual, de la manera següent:  
  
 HOMOL MP  
EQUIPAMENTS XARXA PRIMÀRIA 95.586,03 m² 87.678,83 m²  
E1. EQUIPAMENT EDUCATIU 52.406,82 m² 50.001,66 m²  
E4. EQUIPAMENT RECREATIU ESPORTIU 43.179,21 m² 35.272,01 m²  
E9. INFRAESTRUCTURES I SERVEIS URBANS ?- 2.405,16 m²  
  
  
  
Memòria justificativa  
Segons el document inicial estratègic, l'article 1.7, de les Normes Urbanístiques del PGOU Modificacions puntuals, determina:  
«Es consideraran modificacions puntuals del present pla general, les variacions o alteracions d'alguns dels elements o determinacions d'aquestes que no afecten l'estructura general del territori municipal ni els elements o determinacions estructurants. Quan es produïsca algun dels supòsits descrits en l'article 1.5 procedirà la revisió anticipada».  
  
La situació real actual, és que tenim un sòl ja destinat a instal·lació d'infraestructures i serveis urbans (E9), amb una superfície de 2.405,16 m² per a ús d'ecoparc. La modificació plantejada, afectaria mínimament la morfologia actual de la parcel·la reservada per a E1, i no agreuja de cap manera les determinacions establides per l'article 10 del Decret 104/2014 i compleix en la seua totalitat les establides en l'article 10.10, que li és d'aplicació.  
Quant a allò que s'ha establit per l'article 10.3 del Decret 104/2014, les activitats d'ecoparc, o depòsit municipal temporal d'animals (prevista) no constitueixen activitats de risc per a la salut humana.  
Addicionalment, es justifica en el document inicial estratègic dels articles 46 i 63 de la LOTUP.  
B.5 Selecció d'alternatives proposades  
D'acord amb el document inicial estratègic, la present modificació puntual afecta únicament la documentació de l'homologació del PGOU de Cocentaina, concretament el N3, zones d'ordenació urbanística i xarxa primària, no modifica de cap manera la normativa urbanística municipal, pel que l'àmbit d'aplicació d'aquest document de planejament queda restringit únicament a l'àrea virtual en què s'actua, atés que la modificació puntual està motivada per la necessitat d'adaptació dels usos en un sòl amb destinació d'equipaments, establits pel PGOU, i adaptar-lo a la realitat existent.  
  
La modificació puntual que es planteja té caràcter d'ordenació estructural, per tractar-se d'una adscripció d'usos establida per l'homologació del planejament, com de caràcter estructural, per tractar-se d'una modificació d'una dotació de caràcter estructural, establida com a tal per l'homologació de PGOU.  
No s'entén necessari plantejar una suspensió cautelar de llicències, ja que la present modificació afecta únicament una parcel·la concreta de sòl dotacional públic. I es mantenen inalterades les normes urbanístiques.  
S'ha optat per l'única alternativa que compleix l'objectiu de la MP, ja que partim d'una situació consolidada, tenim un sòl ja destinat a instal·lació d'infraestructures i serveis urbans E9, amb una superfície de 2.405,16 m² per a ús d'ecoparc. La modificació plantejada, afectaria mínimament la morfologia actual de la parcel·la reservada per a E1, i no agreuja de cap manera les determinacions establides per l'article 10 del Decret 104/2014 i compleix en la seua totalitat les establides en l'article 10.10, que li és d'aplicació.  
Quant a allò que s'ha establit per l'article 10.3 del Decret 104/2014, les activitats d'ecoparc, o depòsit municipal temporal d'animals (prevista) no constitueixen activitats de risc per a la salut humana.  
  
C. Possibles efectes sobre el medi ambient  
Atenent als aspectes inclosos en el document inicial estratègic i consultat el sistema d'informació geogràfica d'aquesta conselleria s'aprecien els següents aspectes ambientals que pogueren veure's afectats per la modificació:  
Impactes sobre el medi físic.  
La modificació del pla general consisteix en el canvi d'ús d'una parcel·la d'uns 2.405 m², adscrita a la xarxa primària de dotacions, amb l'epígraf E1, Educatiu, a E9, Ús d'infraestructures i serveis urbans, d'idèntica adscripció a xarxa primària, i que disposa d'una superfície de 2.405,16 m².  
A pesar de la seua condició vigent de sòl urbà consolidat, la cartografia SIOSE determina una zona de mosaic de sòl forestal, cítrics i pastiu, junt amb un xicotet percentatge d'edificació. La fisiografia presenta un terreny de vessant suau. La litologia de la parcel·la està formada fonamentalment per cantells, graves, arenes i argiles.  
Impactes sobre el mig biòtic.  
L'actuació proposada a priori no afecta cap vegetació natural, ni espècies protegides de flora o fauna. Així mateix tampoc es localitza en l'àmbit cap tipus de sòl forestal ni forest pública.  
No hi ha cap afectació en l'àmbit de la modificació a la Xarxa Natura 2000.  
Afectacions territorials.  
En l'àrea afectada per la modificació no afecta cap camí ramader, així com cap infraestructura viària.  
Exposició a riscos ambientals.  
Els terrenys afectats per la modificació no estan exposats a risc de lliscament, subsidència o col·lapse. Tampoc estan subjectes a risc sísmic o d'incendis forestals. L'erosió actual és baixa en l'àmbit (7-15 t/ha/any), mentre que l'erosió potencial és moderada (15-40 t/ha/any). La vulnerabilitat a aqüífers és alta en tot l'àmbit de la modificació. Igualment, no hi ha risc d'inundabilitat.  
Impactes sobre el patrimoni.  
No hi ha cap afectació, tan sols de manera indirecta, sobre elements del patrimoni cultural o zones amb algun valor paleontològic.  
  
D. Consultes realitzades  
Per part de la direcció general competent, com a òrgan ambiental, s'ha sotmés a consultes el document inicial estratègic, d'acord amb el que disposa l'article 51 de la LOTUP, a fi de definir el contingut de l'Estudi ambiental i territorial estratègic (EATE), a les següents administracions perquè, si ho estimen oportú, formulen suggeriments a aquest:  
  
Consulta Informe Administració consultada  
02/05/16 06/06/16 Conselleria d'Habitatge, Obres Públiques i Vertebració del Territori.  
Servei d'Urbanisme. Direcció Territorial d'Alacant.  
02/05/16 18/07/16 Conselleria d'Habitatge, Obres Públiques i Vertebració del Territori.  
Subdirecció General d'Ordenació, Planificació i ATE. Infraestructura Verda i Paisatge  
02/05/16 21/06/16 Conselleria d'Educació, Investigació, Cultura i Esport  
Direcció General de Patrimoni. ST Unitat d'Inspecció de Patrimoni  
  
  
Nota: els informes rebuts es publicaran en el web http://www.agroambient.gva.es/eae junt amb el document d'abast.  
  
  
Durant la fase de consultes de l'EATE i de la versió inicial de la modificació del pla especificada en l'article 53 de la LOTUP, haurà de fer-se consulta a les administracions públiques afectades mencionades, a les empreses subministradores d'aigua, energia elèctrica, gas, telefonia i telecomunicacions.  
  
E. Valoració dels possibles efectes sobre el medi ambient  
Analitzat el document inicial estratègic i els informes rebuts, es fa la valoració dels possibles efectes de la present modificació puntual núm. 40 del PGOU de Cocentaina relativa al canvi d'ús parcel·la de l'Ecoparc d'Equipament Educatiu (E1) a Equipament d'Infraestructures i Serveis Urbans (E9), seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Així, tenint en consideració les característiques de la modificació, per aquesta es pretén la modificació del pla general que consisteix en el canvi d'ús d'una parcel·la d'uns 2.405 m², adscrita a la xarxa primària de dotacions, amb l'epígraf E1. educatiu, a E9 ús d'infraestructures i serveis urbans, d'idèntica adscripció a xarxa primària.  
  
Dita la qual cosa, dels informes rebuts s'observen les següents consideracions tant de tipus legal com ambiental que passem a descriure:  
  
Urbanisme.  
El 6 de juny de 2016 es rep l'informe del Servei d'Urbanisme, de la Direcció Territorial d'Alacant de la Conselleria d'Infraestructures, Territori i Medi Ambient. En aquest, al marge de considerar que la modificació proposada afecta l'ordenació estructural i per tant la competència per a la seua aprovació definitiva correspon a la conselleria competent, des de les competències del Servei Territorial no s'observa que la proposta contravinga la normativa d'aplicació.  
  
Infraestructura verda i paisatge.  
El 18 de juliol de 2016 s'emet un informe del Servei d'Infraestructura Verda i Paisatge, de la Subdirecció General d'Ordenació, Planificació i Actuacions Territorials Estratègiques, en el qual s'assenyala: «que la proposta incideix molt negativament en el caràcter del conjunt dotacional projectat pel pla general vigent en tant que es pretén legalitzar unes construccions que el degraden absolutament».  
«Per això s'informa negativament fins que no s'establisquen condicions per a:  
a) Millorar el disseny de l'ecoparc, les seues formes, colors i textures.  
b) Millorar les condicions dels accessos, dotant-los d'una secció viària de caràcter urbà amb tractament d'arbratge en les voreres.»  
L'ecoparc s'ubica al costat d'un institut les instal·lacions del qual defineixen un entorn estructurat i agradable, mentre que l'ecoparc defineix una escena degradada que incideix negativament en la percepció del paisatge urbà.  
Infraestructures educatives.  
Segons l'informe rebut el 21 de juny de 2016 del Servei d'Infraestructures de la Conselleria d'Educació, Investigació, Cultura i Esport, el canvi d'ús d'equipament educatiu a equipament d'infraestructures i serveis urbans (ecoparc) pot implicar un possible risc per a la salut pública i per tant, d'acord amb l'article 10.3 del Decret 104/14, de 4 de juliol, del Consell, pel qual s'aprova la normativa tècnica en matèria de reserves dotacionals educatives, ha de sol·licitar-se avaluació a l'òrgan autonòmic competent en matèria de salut pública d'acord amb la normativa vigent en aquesta matèria, i aportar l'informe corresponent.  
  
En el cas que el dit informe de l'òrgan competent en matèria de salut pública fóra favorable a la modificació i en tant es redueix la superfície destinada a equipament educatiu, haurà d'aportar-se còpia de la documentació establida en els articles 15 i 16 del Decret 104/2014, als efectes de la correcta previsió de sòl dotacional qualificat com a equipament educatiu cultural a partir de la demanda de llocs escolars en el municipi, segons el planejament vigent. Amb aquesta documentació s'emetrà un informe en matèria educativa per part de l'òrgan competent.  
  
  
F. Determinació de l'existència d'efectes significatius  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, amb la consulta prèvia a les administracions públiques afectades, i amb les consideracions a què es refereix l'article 51 de la LOTUP.  
En el cas de la Modificació Puntual núm. 40 del Pla General de Cocentaina Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9), per tractar-se d'una modificació sobre una zona de reduïda extensió.  
  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'Ordenació del Territori, Urbanisme i Paisatge (LOTUP) considera:  
Que de la modificació puntual núm. 40 del Pla General de Cocentaina Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9) suposa un canvi d'una parcel·la de reduïda superfície de dotacional educatiu a dotacional d'infraestructures i serveis (ja executat i en funcionament), que no suposa una incidència significativa en el model territorial; tampoc representa cap vulnerabilitat davant de les característiques naturals, i en definitiva, el pla tal com es presenta és pertinent quant a la integració de consideracions mediambientals, a excepció de l'afectació paisatgística, a fi de promoure el desenvolupament sostenible en el seu àmbit.  
  
Que de la modificació puntual núm. 40 del Pla General de Cocentaina Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9) no es deriven problemes ambientals significatius, segons s'extrau de les dades i de la cartografia disponibles, i específicament des dels aspectes objecte d'estudi, tal com s'ha informat. L'afectació paisatgística existent és solventable per mitjà de la introducció de millores que es poden introduir en el document urbanístic en fases posteriors de la tramitació.  
  
Així doncs, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta Conselleria, es pot determinar, respecte de la modificació puntual núm. 40 del Pla General de Cocentaina Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9) que el procediment d'avaluació simplificada és prou per a determinar que la modificació no presenta efectes significatius sobre el medi ambient.  
  
G) Proposta d'acord  
Atenent el que estableix l'article 51.2 b) de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació:  
D'acord amb allò que s'hi ha exposat es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 40 del Pla General de Cocentaina, Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la dita modificació d'acord amb la normativa sectorial, sempre que s'ajuste a allò que s'ha descrit en la documentació presentada així com al que estableix la legislació vigent i en els informes emesos respecte d'això, i es complisquen les següents determinacions per a la seua aprovació definitiva:  
  
1) Pel que fa a la modificació sobre la superfície destinada a equipament educatiu, s'haurà de complir el següent:  
- Se sol·licitarà informe de la proposta de modificació a la direcció general competent en matèria de salut pública.  
- Si l'anterior informe és favorable, el promotor haurà d'aportar la documentació establida en els articles 15 i 16 del Decret 104/14, de 4 de juliol, del Consell, pel qual s'aprova la norma tècnica en matèria de reserves dotacionals educatives. El dit informe, a partir de la demanda de llocs escolars del municipi, segons el planejament vigent, haurà de tindre el pronunciament favorable de l'òrgan competent en matèria d'equipaments educatius prèviament a l'aprovació definitiva de la modificació del pla.  
2) Quant a l'afectació paisatgística, abans de l'aprovació definitiva de l'instrument urbanístic hauran d'incorporar les mesures necessàries tendents a millorar les condicions que figuren en l'informe del Servei d'Infraestructura Verda i Paisatge de 18 de juliol de 2016.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la Modificació Puntual núm. 40 del Pla General de Cocentaina, Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9), en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 40 del Pla General de Cocentaina, Canvi d'Ús de la parcel·la d'Ecoparc d'Equipament Educatiu (E1) a Equipament d'Infraestructures i Serveis Urbans (E9), per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Expedient: 108/3099-AHP.  
Títol: modificació puntual núm. 3 del Pla General de Benijófar.  
Promotor: Ajuntament de Benijófar.  
Autoritat substantiva: Ajuntament de Benijófar i Comissió Territorial d'Urbanisme.  
Localització: Benijófar (Alacant).  
  
La Comissió d'Avaluació Ambiental, en la sessió realitzada el 28 de juliol de 2016, va adoptar el següent: acord:  
  
Vista la proposta de l'informe ambiental i territorial estratègic de la modificació puntual núm. 3 del Pla General de Benijófar (requalificació de les parcel·les PID a residencial) en els termes següents:  
  
Amb data 7 d'agost de 2014 té entrada en el Servei d'Avaluació Ambiental Estratègica la documentació relativa a la modificació puntual núm. 3 del PGOU de Benijófar, remesa pel Servei de Règim Jurídic i Inspecció Territorial.  
  
1. Documentació aportada  
La documentació rebuda consisteix en una còpia en paper diligenciada de la modificació puntual núm. 3 del Pla General de Benijófar, aprovada el 22 de maig de 2014, per al seu sotmetiment a informació pública. S'acompanya de còpia en suport digital i de còpia de la sol·licitud de l'Ajuntament en què es requereix l'informe relatiu a la tramitació administrativa a seguir per a l'aprovació de la mencionada modificació.  
  
El document de modificació (esborrany del pla) no està acompanyat de document consultiu o d'inici. En la seua sol·licitud l'Ajuntament estima que la modificació hauria de tramitar-se de manera simplificada atenent a la seua escassa entitat.  
  
2. Planejament vigent i antecedents  
El planejament vigent en el municipi és el Pla General de Benijófar que es va aprovar definitivament per la Comissió Territorial d'Urbanisme (CTU) el 9 de març de 2005 i va supeditar la seua publicació a la formalització d'algunes qüestions (BOP 01.08.2005; DOCV 25.11.2005).  
El mencionat pla va ser sotmés a avaluació ambiental i disposa de la declaració d'impacte ambiental emesa el 5 de novembre de 2004 (exp. 427/8927-WYR).  
Entre les condicions de la DIA emesa està: «II. Haurà d'acreditar-se, davant de la Comissió Territorial d'Urbanisme, l'existència d'aigua potable en quantitat i qualitat suficient per a proveir la població i els usos complementaris sense cap perjuí per als usos actuals.»  
Al seu torn, en l'acord de la CTU de 9 de març 2005, s'arreplega que per a proveir els nous sectors previstos Aquagest Levante assenyala que han de ser executades les obres previstes en el Pla director de Proveïment d'Aigua Potable i que tots els sectors de sòl urbanitzable participen, en menor o major percentatge, de l'ampliació del depòsit municipal d'aigua, entre altres infraestructures.  
  
3. Objecte, descripció i justificació de la modificació puntual proposada  
La modificació puntual núm. 3 proposada té per objecte dos qüestions independents.  
A) Es pretén requalificar la part sud d'una parcel·la reservada en el PGOU per a zona verda de xarxa secundària, jardins (SJL), com a reserva de xarxa primària per a equipament d'ús educatiu cultural (PED). Simultàniament es requalifica com a SJL una de les dues parcel·les reservades com a PED en el pla vigent en la mateixa illa, en concret la parcel·la oest. Amb això no es modifica la quantitat de sòl destinat a dotacions públiques.  
  
  
S'indica que el sòl qualificat com a PED que es proposa ara passar a SJL va ser preparat en 2009 com a zona verda, considerant que l'ampliació del col·legi San Jaime (situat just al sud) no s'efectuaria ací, sinó que es destinaria una parcel·la d'11.100,07 m² en el Sector 4.  
  
S'assenyala que la parcel·la requalificada com a PED, ubicada al carrer Francisco Rivera Pérez cantonada prolongació carrer Antonio Machado, junt amb la ja existent (parcel·la central), permetran plantejar la possible ampliació del Col·legi Públic San Jaime i que així es compensa la zona de PED de sòl urbà que al seu dia es va requalificar com a PJL per a construir una zona verda.  
  
  
  
En la documentació no es fa menció d'informes emesos per la conselleria competent en matèria d'educació, ni en 2009 quan es va projectar l'execució de la zona verda, ni en relació amb la present modificació.  
  
B) Es proposa suprimir la reserva dotacional pública de Xarxa Primària Infraestructura Servei Urbà (PID) que afecta dues parcel·les de 880,27 m² i 361,70 m² situades al carrer Ana María Matute cantonada amb el carrer Pilar Miró i al carrer Ana María Matute cantonada amb el carrer Rosalía de Castro (no arriba a conformar la cantonada), i requalificar aquestes per a ús residencial. La superfície conjunta ascendeix a 1241,97 m² encara que no són parcel·les contigües; formen part del sòl urbà i la seua forma triangular és resultat de l'alineació viària definida en el planejament i de les llindes de propietat.  
  
  
  
  
En la part central de la mateixa illa s'ubiquen dos dels depòsits de proveïment d'aigua potable del municipi (de 2.000 m³ i 3.300 m³). La seua parcel·la fita pel nord-est i pel nord-oest amb les parcel·les a requalificar i conjuntament conformen el sòl urbà reservat per a infraestructures de xarxa primària (PID) en el PGOU de 2005. En el text de la modificació s'indica que el pla destina tota l'illa delimitada pels carrers Pilar Miró, Ana María Matute, Formentera i Rosalía de Castro a Infraestructures Servei Urbà, i distingeix dues zones, PID i SID, corresponents a xarxa primària i secundària respectivament. També es diferencien dos zones atenent a la seua distinta classificació, i la part oest és sòl urbà (UE-2) i la part est sòl urbanitzable (Sector 1). Segons els plans aportats, en la part sud de l'illa es preveuen altres usos dotacionals (ED/ID).  
  
  
La part oriental de l'illa (SID) va quedar adscrita al Sector 1 (sòl urbanitzable) i amb el desenvolupament d'aquest es va executar una ampliació de les instal·lacions (depòsit de 1500 m³).  
  
Justificació.  
En el document s'al·ludeix a la innecessarietat d'ampliació dels depòsits de la Mancomunitat de Canales del Taibilla i s'assenyala que es pretén «corregir» la qualificació de les parcel·les indicades, que són de titularitat privada.  
S'indica en la documentació que en les Normes Subsidiàries de 1998 l'illa delimitada pels carrers Pilar Miró, Ana María Matute, Formentera i Rosalía de Castro apareixia qualificada com a dotacions públiques de xarxa primària, serveis urbans infraestructures. Durant l'elaboració del pla general, donada la falta d'al·legacions i la confrontació amb les parcel·les on s'ubiquen els depòsits d'aigua, es va considerar que les dues parcel·les assenyalades eren de titularitat municipal i es van classificar com a xarxa primària de dotacions (PID) infraestructures, serveis urbans.  
En les parcel·les que es pretenen requalificar hi ha instal·lacions hidràuliques de caràcter públic i en 2007 el titular d'aquestes va denunciar en l'Ajuntament l'ocupació il·legítima.  
En la documentació es fa referència a les consultes fetes per l'Ajuntament a la Mancomunitat dels Canales del Taibilla i a Aquagest Levante, SA, concessionària del servei municipal d'aigua potable i clavegueram, per a aclarir i resoldre la situació, així com en relació a possibles obres d'ampliació dels depòsits de la Mancomunitat. No s'aporten els informes emesos.  
Alternatives, efectes previsibles i possible desenvolupament.  
La modificació proposada no s'acompanya de document consultiu o inicial amb estudi d'alternatives, si bé el contingut del document presentat resulta suficient per a poder continuar amb el procediment. Atenent a l'entitat de la modificació i a l'efecte de prosseguir amb la tramitació es considera com a alternativa 0 el planejament vigent i com a alternativa 1 la modificació plantejada.  
En la documentació no fan falta possibles efectes, ni incidència de la modificació en l'Estratègia Territorial de la Comunitat Valenciana o altres instruments de planificació.  
En relació amb el desenvolupament de la modificació A, es fa referència a la «possible» ampliació del col·legi existent.  
En relació amb el desenvolupament de la modificació B, l'Ajuntament, tenint en compte els informes rebuts i consultats els seus serveis tècnics, considera que poden eliminar-se les afectacions existents en parcel·les privades i traslladar les instal·lacions que discorren per aquestes. En la documentació es fa referència a la presència d'una instal·lació d'alimentació dels depòsits, la titularitat de la qual s'atribueix a la Mancomunitat; aquest aspecte, i en conseqüència la viabilitat del seu trasllat, no es confirmen en el document. En relació amb l'accés des de parcel·la privada, s'assenyala que se n'ha habilitat un altre, de la qual cosa, a priori, es desprén que cabria la seua eliminació.  
  
4. Consultes realitzades  
Per part de la direcció general competent en avaluació ambiental, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, a:  
  
Consulta Informe Administració consultada  
08/06/15 19.06.2015 CITMA. Servei Territorial d'Urbanisme  
08/06/15 02.03.2016  
15.06.2015 CITMA. Subdirecció General d'Ordenació, Planificació i ATE.  
Servei d'Infraestructura Verda i Paisatge  
Servei d'Ordenació del Territori   
(PATRICOVA)  
08/06/15 06.08.2015 Conselleria d'Educació, Cultura i Esport. Secretaria Autonòmica d'Educació i Formació. Servei d'Infraestructures.  
08/06/15 28.07.2015 Confederació Hidrogràfica del Segura  
  
  
Nota: els informes emesos es publicaran, en la pàgina web www.agroambient.gva.es/eae junt amb aquest informe ambiental i territorial estratègic (IATE).  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
Paisatge.  
De conformitat amb el que estableixen els articles 6, 34 i 63 de la LOTUP, i tal com assenyala el Servei d'Infraestructura i Paisatge en el seu informe de 2 de març de 2016, el paisatge s'integrarà en totes les polítiques sectorials que incidisquen en aquest, a escales territorial, supramunicipal i local, i es condiciona la implantació d'usos, activitats i infraestructures, per mitjà de la incorporació en els seus plans i projectes de condicions, criteris o instruments de paisatge en funció de l'abast de les distintes actuacions i del paisatge afectat.  
En relació amb la requalificació de les parcel·les d'educatives culturals i de zona verda, en l'informe s'assenyala que la seua incidència en el paisatge no serà significativa, i es considera que la modificació comporta únicament la redistribució dels usos mencionats dins d'una illa que manté l'ús dotacional, encara que es genere desplaçament de la parcel·la educativa respecte a l'equipament educatiu existent, per la qual cosa no requereix instrument de paisatge.  
En relació amb la requalificació de les parcel·les reservades per a la xarxa primària d'infraestructures s'assenyala que la parcel·lació no s'adequa a la morfologia i la trama urbana de planejament vigent, i afecta el caràcter i la percepció del paisatge, per la qual cosa requereix estudiar una delimitació del nou sòl residencial i una parcel·lació d'acord amb la morfologia urbana existent, que no responga únicament a criteris de propietat del sòl.  
Educació.  
El Servei d'Infraestructures de la Conselleria d'Educació, Investigació, Cultura i Esports, en l'informe de 6 d'agost de 2015, es reitera en el seu informe desfavorable de 26 de març de 2015. En aquell s'assenyalava la necessitat de mantindre l'ús educatiu sobre la parcel·la PED de 1.606 m² prevista en el PGOU vigent, ja que, si es modifica el planejament i s'annexa el vial per a obtindre una superfície de 6.936 m², permetria l'ampliació del centre existent a perfil 6I+12P previst, quan les necessitats educatives ho requerisquen.  
Així mateix sol·licita se li remeta una còpia del PGOU vigent, atés que discrepa de l'informat en el seu moment pel mencionat servei.  
Recursos i infraestructures hídriques.  
Confederació Hidrogràfica del Segura, en l'informe de 28 de juny de 2015, assenyala algunes consideracions genèriques a tindre en compte per a obtindre l'informe previst en el TR de la Llei d'Aigües (article 25.4), en relació amb actes i plans que afecten el règim i l'aprofitament de les aigües continentals i els usos permesos en terrenys de domini públic i en les seues zones de servitud i policia, i assenyala que quan els actes i plans de les comunitats autònomes o entitats locals comporten noves demandes de recursos hídrics hauran de tindre el pronunciament exprés de l'organisme de conca corresponent respecte d'això.  
  
Risc d'inundació.  
El 15 de juny de 2015 el Servei d'Ordenació del Territori informa que l'actuació proposada no està afectada per risc d'inundació.  
  
Aspectes urbanístics.  
El 19 de juny de 2015 el Servei Territorial d'Urbanisme d'Alacant informa que la proposta és d'aprovació autonòmica, atés que afecta determinacions de l'ordenació estructural.  
Així mateix, en relació amb la requalificació per a ús residencial de la reserva PID, assenyala que s'incompleixen les determinacions de l'article 63.3 de la LOTUP, atés que les noves solucions proposades han de mantindre l'equilibri de les dotacions públiques i l'aprofitament lucratiu, i que la forma de les parcel·les que es requalifiquen comporta una minva en la qualitat dels espais públics resultants (en contra d'allò que s'ha preceptuat en l'article III.1.2 de l'annex VI), i no resulta justificació suficient l'argumentació municipal de la innecessarietat d'aqueix sòl per a l'ampliació i la titularitat privada d'aquest.  
Realitzada l'anàlisi tècnica de la documentació presentada, consultada la cartografia disponible i vistos els informes rebuts, es considera que la modificació puntual núm. 3 del Pla General de Benijófar proposada, que afecta únicament el sòl urbà i que no suposa un canvi en el model territorial, ni comporta un increment substancial en el consum de recursos, no presenta efectes significatius sobre el medi ambient.  
  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluada no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afectació sobre elements del patrimoni natural, tenint en compte les consultes realitzades, es pot concloure que el procediment d'avaluació ambiental simplificada és prou per a determinar que:  
- En relació amb l'apartat A de la modificació puntual núm. 3 del Pla General de Benijófar (requalificació de parcel·les PED i SJL), es pot concloure que la proposta no es considera viable, per no permetre l'ampliació del centre educatiu prevista en el pla vigent, amb els efectes que en matèria educativa això comporta.  
- En relació amb l'apartat B de la modificació puntual núm. 3 del Pla General de Benijófar (requalificació de les parcel·les PID a residencial), es considera que la proposta no presenta afectacions significatives sobre el medi ambient, i correspon emetre l'informe ambiental i territorial estratègic favorable i continuar la tramitació de la modificació del pla d'acord amb la normativa sectorial, tenint en compte les condicions següents:  
- La modificació que es propose, segons assenyala l'informe del Servei Territorial d'Urbanisme, haurà d'estar convenientment justificada i complir les determinacions de la LOTUP (mantindre l'equilibri entre dotacions públiques i l'aprofitament lucratiu). Al seu torn, la modificació no ha de comportar una minva en la qualitat dels espais públics resultants.  
- S'haurà d'estudiar una delimitació del nou sòl residencial i una parcel·lació d'acord amb la morfologia urbana existent, que no responga únicament a criteris de propietat del sòl, segons assenyala l'informe del Servei d'Infraestructura Verda i Paisatge.  
- Haurà de justificar-se com s'atendran les necessitats hídriques derivades de l'increment de sòl d'ús residencial que comporta la requalificació i que no es produeixen afectacions sobre el domini públic hidràulic, a l'efecte d'obtindre el preceptiu informe favorable de l'organisme de conca.  
- Haurà de quedar acreditada la innecessarietat d'ampliació dels depòsits o instal·lacions en relació amb el desenvolupament del pla vigent en el seu conjunt.  
  
Segons estableix l'article 51.7 de la LOTUP, el present informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda:  
  
- En relació amb l'apartat A, la modificació puntual núm. 3 del Pla General de Benijófar (requalificació de parcel·les PED i SJL), es pot concloure que la proposta no es considera viable, per no permetre l'ampliació del centre educatiu prevista en el pla vigent, amb els efectes que en matèria educativa això comporta.  
- En relació amb l'apartat B, emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del Pla General de Benijófar (requalificació de les parcel·les PID a residencial), per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Títol: Modificació del PRI de la UE A-4.1 Sector Parc Central.  
Promotor: Ajuntament de València.  
Òrgan substantiu: Ajuntament de València / Comissió Territorial d'Urbanisme.  
Localització: València (València).  
Núm. Expedient: 215-2015-EAE.  
  
La Comissió d'Avaluació Ambiental, en la sessió realitzada el 28 de juliol de 2016, va adoptar l'acord següent:  
Vista la proposta de l'informe ambiental i territorial estratègic de la modificació del Pla de Reforma Interior (PRI) de la UE A-4.1 Sector Parc Central de València, en els termes següents:  
Amb data 10 de desembre de 2015 ha entrat en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica de la modificació del Pla de Reforma Interior de la UE A-4.1 Sector Parc Central de València.  
  
1. Documentació presentada  
L'Ajuntament de València remet al Servei d'Avaluació Ambiental Estratègica la documentació relativa a la modificació del Pla de Reforma Interior de la UE A 4.1-Sector Parc Central del municipi de València, consistent en un esborrany de la modificació i un document inicial estratègic segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). El 25 de gener de 2016 es requereix a l'Ajuntament la presentació de la informació en format digital; el requeriment s'atén amb data 12 de febrer de 2016, i s'adjunta nova còpia completa del text de la modificació en paper i en format digital donada la incorporació d'un nou apartat respecte al document enviat el 10 de desembre de 2015.  
  
2. Planejament vigent  
El planejament municipal vigent consisteix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per l'acord del Consell de 30 de desembre de 1988 (DOCV 16.01.1989). Actualment està en procés de revisió i la seua Memòria Ambiental es va emetre el 6 de novembre de 2009 (expedient 52/3476 PSA).  
  
3. Modificació puntual del PRI: antecedents, justificació, objecte, àmbit i alternatives  
Antecedents.  
El planejament que figura com a antecedent de la present modificació puntual és tant l'homologació sectorial modificativa del PGOU de València en el sector centre i sud de la ciutat, àmbits A.4 Parc Central, A.5 Reserva viària pas bulevard sud-oest i barris de Sant Marcel·lí i Camí Reial, com el Pla de Reforma Interior de l'Àmbit A.4-1 Actuació Urbanística Parc Central, aprovats per Resolució, del conseller de Territori i Habitatge de data 6 de març de 2007.  
  
L'Ajuntament en Ple, amb data 24 d'abril de 2009, va aprovar un Text Refós del pla de reforma interior sobre l'àmbit de la Unitat d'Execució A. 4-1 Actuació Urbanística Parc Central que incorpora les correccions tècniques contingudes en la Resolució, del conseller de Territori i Habitatge, de data 6 de març de 2007; aquest acord va ser publicat en el BOP de data 18 de maig de 2009.  
El Ple Municipal, amb data 27 de juny de 2014, va acordar l'aprovació del Programa d'Actuació Integrada relatiu a la Unitat d'Execució A.4-1, incloent-hi el conjunt de documents de l'alternativa tècnica i el projecte d'urbanització i concedint la condició d'agent urbanitzador a la Societat Valenciana Parc Central Alta Velocitat 2003, SA.  
  
Justificació.  
Segons s'indica en la documentació aportada: «El planejament que es pretén modificar té per objecte completar el teixit urbà existent, fomentar la reconversió d'espais urbans degradats o obsolets a nous usos de major qualificació, sense suposar major consum de sòl. La modificació prevista pretén facilitar la consecució d'aquest objectiu fent més flexible la norma.»  
A juí del Servei de Planejament de l'Ajuntament de València «les ordenances d'edificació de les subzones d'ordenació urbanística B.2, B.3 i B.4 de la zona EDA, concretament, la regulació de la parcel·la mínima edificable i les condicions de segregació, la prohibició de cossos volats i l'obligació de presentar un projecte unitari de construcció està plenament justificada en el supòsit de les quatre torres de 25 pisos situades en el Parc Central (zona d'ordenació urbanística B1) però no tenen raó en les parcel·les de les Zones d'Ordenació Urbanística B.2, B.3 i B.4, que es corresponen amb parcel·les edificables privades d'ús residencial o terciari privat d'ús exclusiu.  
  
D'altra banda, les limitacions imposades tenen l'efecte de distorsionar el mecanisme de la reparcel·lació, perquè la prohibició de segregar obliga a adjudicar blocs complets, i forcen innecessàriament les relacions en proindivís i les compensacions econòmiques substitutives.  
El projecte de Modificació del Pla de Reforma Interior de la UE A 4.1 Sector Parc Central proposa, en conseqüència, modificar l'apartat 7 Ordenances de l'Edificació de les Normes Urbanístiques per a flexibilitzar les condicions d'edificar en les parcel·les.»  
Objecte.  
Segons s'indica en la documentació aportada: «Es pretén modificar el planejament vigent en l'àmbit de la Unitat d'Execució A.4-1 del sector Parc Central a fi d'adaptar les ordenances d'edificació de les subzones d'ordenació urbanística B.2, B.3 i B.4 de la zona EDA del PRI a les genèriques de la zona EDA del Pla General de València. Els aspectes afectats seran, únicament, els relacionats amb el règim de parcel·lació, l'exigència de construir els edificis partint d'un projecte unitari i la prohibició de construir cossos volats.   
  
L'objecte d'aquesta modificació és flexibilitzar les determinacions urbanístiques que regulen les condicions d'edificació en unes zones en les quals, de forma general, es va assignar en el seu moment una norma massa rígida, a fi de garantir l'harmonia en la composició formal de les quatre torres que constitueixen l'obertura i el tancament del futur parc públic.  
A més s'inclou la refosa dels plans d'ordenació del PRI de l'esmentada unitat d'execució i de la taula resum de dades numèriques, tot això com a conseqüència de les condicions imposades en l'acord d'aprovació municipal del programa d'actuació integrada sobre la unitat d'execució esmentada.»  
S'aprofita per a introduir una nova disposició transitòria en la Normes Urbanístiques del PRI: «Usos provisionals complementaris al ferroviari», per la qual s'entenen com a usos compatibles, en el marc del RDL 7/2015 Text Refós de la Llei del Sòl i Rehabilitació Urbana, els usos expressament previstos en el projecte constructiu de l'estació terminal provisional Joaquín Sorolla, inclosos els previstos per a les seues zones de serveis complementaris i els que donen cobertura a la realització d'activitats de caràcter industrial, comercial i d'altres serveis, dins de la zona de servei ferroviari.  
«La modificació proposada és d'abast detallat i afecta, únicament, la part de l'apartat 7 de les ordenances d'edificació que tracta de les subzones d'ordenació B.2, B.3 i B.4» i, paral·lelament preveu la introducció d'una nova disposició transitòria, la vigència màxima de la qual podrà arribar fins al moment de l'aprovació del corresponent projecte de reparcel·lació de l'àmbit.  
Àmbit.  
Segons s'indica en la documentació aportada: «El territori afectat per la modificació que es pretén està ubicat en un buit urbà de la ciutat de València que es localitza entre la Gran Via i el Bulevard sud, en sòl urbà quasi consolidat, pendent d'urbanitzar, constituït per les parcel·les P-7, P-8, P-9 i P-12 a P-43 del Text Refós del Pla de Reforma Interior de l'àmbit A.4-1 Actuació Urbanística Parc Central, aprovat definitivament pel Ple Municipal el 24 d'abril de 2009. Les parcel·les afectades s'indiquen, en blau, el gràfic adjunt.  
  
L'entorn afectat per la modificació de planejament vigent pot descriure's, actualment, com un buit urbà altament degradat i pendent d'urbanitzar.»  
  
  
  
Es grafien en blau les parcel·les afectades per la modificació  
  
  
Alternatives.  
Segons s'indica en la documentació aportada: «Les alternatives que la modificació proposada planteja respecte de la situació actual són:  
  
- Eliminar les determinacions relatives a la parcel·la mínima edificable i a les condicions de segregació, i remetre-les directament a la norma genèrica del pla general vigent per a la zona EDA.  
- Excepte en la subzona B.4, eliminar les determinacions relatives a la necessitat que la construcció de cada parcel·la/illa d'edificació responga a un projecte unitari.  
- En les zones B.2 i B.3, eliminar la prohibició de construir cossos volats o elements ixents, i queden regulats aquests aspectes d'acord amb el que disposa el Pla General Vigent per a la zona EDA.»  
  
4. Consultes  
Per part de la Direcció General de Medi Natural i Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data consulta Data informe Administració pública consultada  
29.02.2016 26.07.2016 Servei Territorial d'Urbanisme  
 09.05.2016 Conselleria d'Educació, Investigació, Cultura i Esport  
Unitat d'Inspecció del Patrimoni   
Historicoartístic  
 14.07.2016 CHOPVT - Servei d'Infraestructura Verda i Paisatge  
 - CHOPVT - SDG de Mobilitat. Servei de Planificació  
 08.04.2016 CHOPVT - SDG de Mobilitat. Servei de Mobilitat Urbana  
 - Administrador d'Infraestructures Ferroviàries - ADIF  
Direcció de Patrimoni i Urbanisme  
  
  
El contingut íntegre dels informes es podrà consultar en el lloc web: http://www.agroambient.gva.es/eae.  
  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
El Servei d'Infraestructura Verda i Paisatge en l'informe, de data 14 de juliol de 2016, indica que és de preveure que la modificació de planejament tinga incidència en el paisatge ja que la proposta s'ha resolt sense justificar la pèrdua de l'harmonia de l'escena urbana que era l'eix fonamental del planejament vigent. Estimen que ha d'elaborar-se un estudi d'integració paisatgística.  
No obstant això, també assenyalen que si totes les determinacions de la modificació afecten l'ordenació detallada la competència per a valorar les mesures d'integració paisatgística correspondrà a l'Ajuntament.  
El Servei Territorial d'Urbanisme de València emet un informe amb data 26 de juliol de 2016, i indica que s'introdueixen quatre modificacions en el planejament vigent, tres de les quals pertanyen a l'ordenació detallada i una a l'ordenació estructural, de les quals no es derivaran efectes significatius sobre el medi ambient des de la visió de les competències urbanístiques.  
Aquesta última es refereix a la introducció d'una disposició transitòria per a regular els usos provisionals en una parcel·la qualificada com a P/QL pertanyent a la xarxa primària, per la qual cosa l'aprovació de la modificació correspondrà a la Generalitat.  
A causa d'això es procedeix a assenyalar una sèrie de deficiències que han de ser esmenades en fases posteriors del procediment:  
- La naturalesa dels usos provisionals proposats no estan d'acord amb la LOTUP.  
- Els terrenys que ocupen les infraestructures ferroviàries i les seues zones de servei han de qualificar-se com a sistema general ferroviari o equivalent.  
- S'haurà d'elaborar l'informe de sostenibilitat econòmica.  
- S'ha de sol·licitar l'informe al Ministeri de Foment.  
La Direcció Territorial d'Educació, Investigació, Cultura i Esport, amb data 9 de maig de 2016, informa que en el document de la modificació del PRI s'han d'introduir dos apartats justificatius:  
- Un en el qual s'expresse el tractament que el Catàleg de Béns i Espais Protegits realitza respecte a l'àmbit afectat per l'esmentat document, i advertir si en l'àmbit hi ha algun bé amb valors patrimonials reconeguts (BIC, BRL o Catalogat) o afecta parcialment o totalment l'entorn de protecció d'aquests. Aspecte que haurà de quedar reflectit en els plans del document de planejament.  
- Apartat en què es justifique que el projecte no afecta negativament el patrimoni cultural valencià.  
El Servei de Mobilitat, amb data 8 d'abril de 2016, informa que atés que les modificacions proposades no afecten l'estructura urbana del pla i per tant no modificaran de cap manera la mobilitat, que la implantació del pla previ originaria, es considera que la proposta de modificació és compatible amb la llei 6/2011.  
Realitzada l'anàlisi tècnica de la documentació presentada, consultada la cartografia temàtica de la Conselleria i del contingut dels informes emesos en la tramitació de l'expedient, s'observa que el desenvolupament de la modificació puntual proposada, no presenta afectacions significatives sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl. Podria existir una afectació paisatgística que convindria analitzar amb l'instrument de paisatge corresponent.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació del pla de reforma interior avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, no afecta elements del patrimoni natural; afecta exclusivament el sòl urbà, i incideix únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recursos renovables o no renovables, respecte al Pla General aprovat, i en conseqüència la modificació proposada no presentarà afectacions sobre el medi ambient.  
Pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és prou per a determinar que la proposta de modificació puntual del Pla de Reforma Interior de la UE A-4.1 de València no presenta efectes significatius sobre el medi ambient sempre que es tinguen en compte una sèrie de determinacions.  
D'acord amb allò que s'hi ha exposat, es resol:   
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la proposta de modificació puntual del pla de reforma interior de la UE A-4.1 del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la normativa sectorial, sempre que s'adopten les següents mesures prèviament a l'aprovació definitiva de la modificació del PRI:  
  
1. S'haurà de sol·licitar informe de la Unitat d'Inspecció del Patrimoni Historicoartístic, de la Conselleria d'Educació, Cultura i Esport, atenent la presentació de la documentació a informar allò que s'ha indicat en l'apartat sisé de l'informe del Servei Territorial de Cultura de data 09.05.2016.  
2. Els canvis introduïts en l'ordenació detallada podrien tindre afectació sobre el paisatge per això si se sotmeten a l'aprovació autonòmica serà necessari elaborar un estudi d'integració paisatgística. En el cas que l'aprovació siga municipal, correspondrà a l'Ajuntament valorar els aspectes assenyalats en l'informe del servei d'Infraestructura Verda i Paisatge de 14 de juliol de 2016.  
3. Durant la tramitació del document urbanístic, hauran de tindre's en compte les consideracions efectuades pel Servei Territorial d'Urbanisme en l'informe de data 26 de juliol de 2016.  
4. S'haurà d'obtindre informe de l'Administrador d'Infraestructures Ferroviàries - ADIF.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació del PRI en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la dita modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la proposta de modificació puntual del Pla de Reforma Interior de la UE A-4.1 del municipi de València, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 de juliol de 2016.- El secretari de la Comissió d'Avaluació Ambiental: José del Valle Arocas.»  
  
València, 30 de setembre de 2016.- El director general de Medi Natural i d'Avaluació Ambiental: Antoni Marzo i Pastor.